钦定古今图书集成/历象汇编/庶征典/第089卷 > 后梁
## 钦定古今图书集成/历象汇编/庶征典/第089卷 > 后梁

### 太祖开平二年旱

按《五代史梁太祖本纪》不载。　按《册府元龟》，开平二
年二月，“自去冬少雪春深，农事方兴，久无时雨，兼虑
有灾疾。帝深轸下民，遂命庶官遍祀于群望，掩瘗暴
露，令近镇案古法，以禳祈，旬日乃雨。”五月己丑，令下
诸州：“去年有蝗虫下子处，盖前冬无雪，今春亢阳，致
为灾沴，实伤垄亩。必虑今秋，重困稼穑，自知多在荒
陂”榛芜之内，所在长吏各项分配地界，精加翦朴，以
绝根本。六月辛亥，以亢阳，虑时政之阙，乃诏曰：“迩者
下民丧礼，法吏舞文，铨衡既失于选求，州镇又无其
举刺，风俗未厚，狱讼实繁，职此之繇，上遭天谴。”至是，
决遣囚徒及戒励中外。

### 乾化元年旱

按《五代史梁太祖本纪》。不载　按《册府元龟》，“乾化元
年三月辛卯，以久旱令宰臣分祷灵迹。翌日，大澍雨。
丙子，复悯雨。命宰臣分往嵩华祈祷。十一月宣宰臣
各赴望祠祷雨。故事皆以两省无功职事为之。帝忧
民重农。犹以足食足兵为念。爰自御极，每愆阳积阴。
多命丞相躬其事。辛丑，大雨雪。宰臣及文武师长各
奉表贺焉”十二月诏“以时雪稍愆命丞相及三省官
各于望祠祈祷。”

乾化二年，旱。

按《五代史梁太祖本纪》。不载　按《册府元龟》。“二年正
月甲申。以时雪稍愆。命丞相及三省官群望祈祷。二
月癸丑敕曰：‘今载春寒颇盛。雨泽仍愆。司天监占：以
夏秋必多霖潦。宜令所在郡县告喻百姓，备淫雨之
患’。三月丙午，帝北巡。次及济源县。诏曰：‘淑律将迁。亢
阳颇甚。宜令魏州差官搅龙祈祷。戊申诏曰：‘雨泽愆
期。祈祷未应宜令宰臣各于魏州灵祠精切祈祷’’”五
月辛卯诏曰：“亢阳滋甚农事已伤宜令宰臣干兢赴
中岳杜晓赴西岳精切祈祷其近京灵庙宜委河南
尹五帝坛风师雨师九宫真人委中书各差官祈之。”